EkBass/fiwiki-20250220-pages-articles huggingface dataset:
Denis Zakaria

Denis Lemi Zakaria Lako Lado (s. 20. marraskuuta 1996 Geneve) on sveitsiläinen jalkapalloilija. Pelipaikaltaan hän on keskikenttäpelaaja. Zakaria edustaa Ranskan Ligue 1:ssä pelaavaa AS Monacoa.Denis Zakaria Soccerway-sivustolla == Seurajoukkueura == Zakaria aloitti ammattilaisuransa Sveitsin toiseksi korkeimmalla sarjatasolla Servette FC:ssä kaudella 2014–2015. Hän pelasi kuusi sarjaottelua ja teki kaksi maalia, kun Servette sijoittui sarjassa toiseksi. Heinäkuussa 2015 Sveitsin Superliigassa pelaava BSC Young Boys hankki Zakarian 400 000 euron siirtosummalla. Zakaria pelasi ensimmäisen pääsarjaottelunsa 18. heinäkuuta 2015, kun Young Boys pelasi vieraissa 1–1-tasapelin FC Zürichiä vastaan. Yhteensä hän pelasi kauden aikana 27 liigaottelua ja teki yhden maalin. Seuraavan kauden 23 liigaottelussa hän teki niin ikään yhden maalin. Young Boys sijoittui sarjassa kummallakin kaudella toiseksi. Eurooppa-liigassa hän pelasi Young Boysissa viisi ottelua ja Mestarien liigan karsinnoissa kolme peliä. Zakaria siirtyi Bundesliigan Borussia Mönchengladbachiin 12 miljoonan euron siirtosummalla kesällä 2017. Hän pelasi seurassa neljän ja puolen kauden aikana 125 liigaottelua, joissa hän on teki yksitoista ja syötti kahdeksan maalia. Eurooppa-liigassa hän on pelasi kuusi ottelua kaudella 2019–2020 ja Mestarien liigassa viisi ottelua kaudella 2020–2021. Tammikuussa 2022 Zakaria siirtyi italialaiseen Juventukseen 5 miljoonan euron siirtosummalla. Syyskuun 2022 alkuun mennessä hän pelasi Serie A:ssa 11 ottelua ja teki yhden maalin. Mestarien liigassa hän pelasi yhden ottelun. Syyskuun 2022 alussa hän siirtyi loppukauden kattavalla lainasopimuksella Englannin Valioliigan Chelseaan. Hän pelasi Chelseassa seitsemän ottelua Valioliigassa. Mestarien liigassa hän pelasi kaksi ottelua ja teki yhden maalin. Hän siirtyi elokuussa 2023 ranskalaisseura AS Monacoon, jossa hän pelasi kaudella 2023–2024 Ligue 1:ssä 25 ottelua ja teki niissä neljä maalia. == Maajoukkueura == Sveitsin maajoukkueessa Zakaria pelasi ensimmäisen A-maaottelunsa 28. toukokuuta 2016, kun Sveitsi hävisi Belgialle 1–2. Hänet valittiin EM-kilpailuihin 2016 osallistuvaan joukkueeseen vain kahden ystävyysmaaottelun kokemuksella. Hän ei kuitenkaan päässyt pelaamaan turnauksessa. MM-kilpailuissa 2018 hän tuli vaihdosta kentälle otteluissa Brasiliaa ja Costa Ricaa vastaan. Kesän 2021 EM- kilpailuissa hän pääsi vaihdosta kentälle Sveitsin ensimmäisessä alkulohko- ottelussa Walesia vastaan ja oli avauskokoonpanossa puolivälierässä Espanjaa vastaan. MM-kilpailuissa 2022 hän tuli vaihdosta kentälle otteluissa Serbiaa ja Portugalia vastaan. EM-kilpailuissa 2024 hän tuli vaihdosta kentälle jatkoajalla tappiollisessa puolivälieräottelussa Englantia vastaan. Hän on pelannut EM-kilpailujen 2024 loppuun mennessä 55 A-maaottelua, joista neljätoista on kuulunut MM- ja viisitoista EM-karsintaan. Hän on tehnyt maalin syyskuussa 2018 Kansojen liigan ottelussa Islantia, maaliskuussa 2019 EM- karsintaottelussa Georgiaa ja syyskuussa 2019 EM-karsintaottelussa Gibraltaria vastaan. == Lähteet == Luokka:Sveitsiläiset jalkapalloilijat Luokka:Vuonna 1996 syntyneet Luokka:Elävät henkilöt
I.O.I

I.O.I (, tunnetaan myös nimellä IOI tai Ideal of Idol) oli eteläkorealainen yhtye, joka tunnetaan muun muassa kappaleista ”Dream Girls”, ”Whatta Man (Good Man)” ja ”Very Very Very”. Yhtye perustettiin eteläkorealaisen televisio- ohjelman Produce 101 kautta vuonna 2016 ja siihen kuuluivat Nayoung, Chungha, Sejeong, Chaeyeon, Pinky, Sohye, Yeonjung, Yoojung, Mina, Doyeon ja Somi. I.O.I debytoi 4. toukokuuta minialbumillaan Chrysalis. == Historia == I.O.I:n jäsenet valittiin eteläkorealaisen televisio-ohjelman Produce 101 kautta, jossa lukuisien eri levy-yhtiöiden harjoittelijat kilpailivat pääsystä tyttöyhtyeeseen. Ohjelma ensiesitettiin 21. tammikuuta 2016 ja se päättyi 1. huhtikuuta. Yhtyeen ensimmäinen single ”Crush” julkaistiin 5. huhtikuuta sen musiikkivideon kanssa. I.O.I julkaisi ensimmäisen minialbuminsa Chrysalis ja sen nimikkosinglen ”Dream Girls” musiikkivideon 4. toukokuuta 2016. Toukokuussa ilmoitettiin, että I.O.I perustaisi alaryhmän ja keskittyisi jäsenten soolouriin kesällä 2016. Yhtyeen kerrottiin myös todennäköisesti hajoavan tammikuussa 2017. I.O.I:n alaryhmä julkaisi ensimmäisen singlensä ”Whatta Man (Good Man)” 9. elokuuta. Alaryhmään kuuluvat jäsenet Nayoung, Chungha, Pinky, Sohye, Yoojung, Doyeon ja Somi. Kappale on saanut inspiraationsa Linda Lyndellin kappaleesta ”What a Man”. Yhtye julkaisi neljännen singlensä ”Hand in Hand” 15. elokuuta, joka on uudistettu versio Soulin kesäolympialaisten 1988 tunnussävelestä. == Diskografia == ==== EP- levyt ==== * * ==== Singlealbumit ==== * ==== Singlet ==== * ”Crush” (2016) * ”Dream Girls” (2016) * ”Whatta Man (Good Man)” (2016) * ”Very Very Very” (2016) * ”Downpour” (2017) == Lähteet == == Aiheesta muualla == * Virallinen sivusto Luokka:Eteläkorealaiset tyttöbändit
François Moubandje

Jacques François Moubandje (s. 21. kesäkuuta 1990 Douala, Kamerun) on sveitsiläinen jalkapalloilija. Hänen pelipaikkansa on vasen laitapuolustaja. Hän pelaa kroatialaisessa Dinamo Zagrebissa. Moubandje aloitti ammattilaisuransa 16-vuotiaana Meyrinissä, mutta siirtyi loppuvuonna 2009 Servetteen. Hän pelasi geneväläisseurassa vuoteen 2013 saakka tehden kaksi maalia 72 ottelussa. Syyskuussa 2013 Moubandje Toulouseen neljän vuoden sopimuksella ja noin miljoonan euron siirtosummalla. Ensimmäisellä kaudella Moubandje kärsi loukkaantumisista. Hän on pelannut myös kuusi ottelua Toulousen B -joukkueessa. Moubandje pelasi ensimmäisen maaottelunsa Sveitsin maajoukkueessa marraskuussa 2014 Liettuaa vastaan. Hän on pelannut kaikkiaan 21 ottelua Sveitsin maajoukkueessa. Moubandje valittiin vuoden 2016 EM–kilpailujen ja vuoden 2018 MM–kilpailujen Sveitsin maajoukkueeseen. == Lähteet == Luokka:Sveitsiläiset jalkapalloilijat Luokka:Vuonna 1990 syntyneet Luokka:Elävät henkilöt
Saint Louisin roomalaiskatolinen arkkihiippakunta

Saint Louisin roomalaiskatolinen arkkihiippakunta () on katolisen kirkon hiippakunta Missourissa, Yhdysvalloissa. Vuonna 2014 siihen kuului 594 000 jäsentä, 619 pappia ja 259 pappia 184 seurakunnassa. == Piispat ja arkkipiispat == * Joseph Rosati (1827–1843) * Peter Richard Kenrick (1843–1895) * John Joseph Kain (1895–1903) * John J. Glennon (1903–1946) * Joseph Ritter (1946–1967) * John Carberry (1968–1979) * John L. May (1980–1992) * Justin Francis Rigali (1994–2003) * Raymond Leo Burke (2003–2008) * Robert James Carlson (2009– ) == Lähteet == Luokka:Kristinusko Missourissa Luokka:Yhdysvaltain katoliset hiippakunnat
Proceratosaurus

Proceratosaurus oli pieni varhainen tyrannosauri joka eli Euroopassa jurakaudella 165 miljoonaa vuotta sitten. Ainoa löydetty fossiili on sen hyvin säilynyt kallo, joka löydettiin Britteinsaarilta vuonna 1910. Sitä pidettiin aluksi Megalosauruksen lajina. Ranskasta vuonna 1923 löydettyä fossiilia on joskus pidetty Proceratosauruksen lajina, mutta se luokitellaan nykyään omaan sukuunsa (Piveteausaurus). Proceratosauruksen uskotaan olleen yksi ensimmäisistä tyrannosaureista, ja läheistä sukua Guanlongille. Proceratosauruksen kallossa näkyy heltta kuonon päällä, mutta koska kallon yläosa puuttuu, ei tiedetä oliko se oikeasti osa paljon isompaa helttaa, kuten Guanlongilla. Proceratosaurus oli pieni, noin 2 metriä pitkä. Se eli avoimissa metsissä joissa se saalisti pieniä eläimiä. == Lähteet == * Luokka:Tyrannosaurit
Hagströmin nahkatehdas

Ab Hagströms Lederfabrik – Hagströmin Nahkatehdas Oy oli Kokkolassa vuosina 1896–1981 toiminut, käsineitä ja muita nahkatuotteita valmistanut yritys, joka oli alueen suurimpia työnantajia. Anders Hagströmin perustama yritys työllisti 1950-luvulla noin 600 henkeä ja valmisti muiden nahkatuotteiden ohella 300 000 paria työrukkasia vuodessa. Hagströmin kulma kellotorneineen on yhä yksi Kokkolan maamerkeistä.Kauppi, Sanna-Maija: Muistoja Hagströmin kulmalta , Kokkolan kaupunki 22.8.2012. Viitattu 9.6.2016.Työntäyteistä elämää nahkatehtaalla, Kemiaa koko elämä -sivusto, Tekniikan museo. Viitattu 9.6.2016. ==Historiaa== Jo 16-vuotiaana Anders Hagström oli perustanut pienen sahan, joka kuitenkin pian tuhoutui ilman vakuutuksia. Vuonna 1896 isäänsä pienestä pitäen nahkojen parkitsemisessa auttanut ja nyt 20-vuotias Anders Hagström perusti Kaarlelaan oman nahkurinverstaan. Hänen vaimonsa, räätäli Elin Maria Söderström ryhtyi johtamaan tehtaan ompeluosastoa. Hagströmien yhteensä 20 lapsesta kolme poikaa jatkoi tehtaan johtamista. Carl (1903–1967), Olof (1906–1967) ja Sven Hagström (1910–1992) ottivat vuorollaan harteilleen kasvavan yrityksen johtamisen. (maksullinen) Yritys lähti kasvuun ja siirrettiin vuonna 1903 Kokkolaan, jossa se toimi konkurssiinsa 1981 asti (Vain tilaajille.). Kehittyneen valmistustekniikan ansiosta tehdas pystyi tekemään samasta raaka-ainemäärästä 10–15 prosenttia enemmän tuotteita kuin kilpailijat. Mitään ei hukattu: vuodista irrotetuista karvoista kehrättiin karvalankaa mattojen tekoon. ==Lähteet== Luokka:Entiset suomalaiset teollisuusyritykset Luokka:Entiset suomalaiset vaatetusalan yritykset Luokka:Kokkolan rakennukset ja rakennelmat
Yong-pal

Yong-pal (alun perin ) on televisioyhtiö SBS:n esittämä eteläkorealainen TV- sarja. Sen päärooleissa ovat Joo Won, Kim Tae-hee ja Chae Jung-an. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset sairaalasarjat Luokka:Eteläkorealaiset toimintasarjat Luokka:SBS:n televisiosarjat
Edison Flores

Edison Michael Flores Peralta (s. 14. huhtikuuta 1994 Lima) on perulainen jalkapalloilija. Pelipaikaltaan hän on keskikenttäpelaaja. Flores edustaa Perun Primera Divisiónissa pelaavaa Universitariota.Edison Flores Soccerway- sivustolla == Seurajoukkueura == Flores pelasi vuosina 2011–2012 Universitariossa 37 Primera Divisiónin ottelua, joissa hän teki neljä maalia. Elokuussa 2012 Flores siirtyi espanjalaiseen Villarrealiin, jossa hän vuosina 2012–2014 pelasi 44 Segunda División B:n ottelua seuran kakkosjoukkueessa ja teki niissä seitsemän maalia. Huhtikuussa 2014 Flores palasi Universitarioon. == Maajoukkueura == Perun A-maajoukkueessa Flores pelasi ensimmäisen ottelunsa 14. elokuuta 2013, kun Peru pelasi maalittoman tasapelin Etelä-Koreaa vastaan. Ensimmäisen kilpailullisen maaottelunsa Flores pelasi 25. maaliskuuta 2016, kun Peru pelasi kotonaan 2–2-tasapelin Venezuelaa vastaan MM-kilpailujen 2018 karsinnoissa. Ensimmäisen A-maajoukkuemaalinsa hän teki 24. toukokuuta 2016, kun Peru voitti Trinidad ja Tobagon 4–0. Flores valittiin mukaan Copa América Centenarioon, jossa hän teki maajoukkueuransa ensimmäisen kilpailullisen maalin Ecuadoria vastaan pelatussa 2–2-tasapelissä 9. kesäkuuta 2016. == Lähteet == Luokka:Perulaiset jalkapalloilijat Luokka:Vuonna 1994 syntyneet Luokka:Elävät henkilöt
Silastatiini

Silastatiini (C16H26SN2O5) on eräs aminohappojohdannaisiin kuuluva orgaaninen yhdiste. Yhdistettä voidaan käyttää lääketieteessä estämään karbapeneemien kuten imipeneemin sekä tienamysiinin myrkyllisyyttä ja pidentämään niiden vaikutusaikaa. ==Ominaisuudet ja käyttö== Silastatiini on dehydropeptidaasi I-entsyymin inhibiittori. Dehydropeptidaasi I on munuaisissa erittyvä entsyymi, joka hajottaa imipeneemin antibioottina inaktiivisiksi ja myrkyllisiksi yhdisteiksi. Silastatiini estää dehydropeptidaasi I:n toiminnan, jolloin imipeneemin vaikutusaika pitenee ja munuaistoksisuus häviää lähes täysin. Yhdisteen on todettu myös vähentävän siklosporiinin munuaistoksisuutta estämällä sen sitoutumista munuaisiin.Robert Southgate & Neal F. Osborne: Carbapenems and Penems, Kirk-Othmer Encyclopedia of Chemical Technology, John Wiley & Sons, New York, 2000. Viitattu 9.6.2016Masaji Ohno, Masami Otsuka, Yoshinari Okamoto, Morimasa Yagisawa & Shinichi Kondo: Antibiotics, 1. General, Ullmann's Encyclopedia of Industrial Chemistry, John Wiley & Sons, New York, 2011. Viitattu 9.6.2016 ==Valmistus== Ensimmäisen patentoidun silastatiinisynteesin tärkeä välituote on etyyli-7-bromi2-oksoheptanoaatti, jota valmistetaan lähtien etyyli-1,3-ditiaani-2-karboksylaatista ja 1,6-dibromiheksaanista. Tämä välituote kondensoituu dimetyylisyklopropaanikarboksamidin kanssa ja muodostuva tuote reagoi kysteiinin kanssa silastatiiniksi. Näin syntyy kahden diastereomeerin seos. Lääkeaineelle on myöhemmin kehitetty muita synteesejä, joissa on pyritty korkeampiin selektiivisyyksiin ja asymmetrisiin synteeseihin. : ==Lähteet== Luokka:Lääkkeet
UEFA Youth League

UEFA Youth League on Euroopan jalkapalloliiton järjestämä vuosittainen jalkapallokilpailu Euroopan eri maiden korkeimpien sarjatasojen menestyneimpien seurojen alle 19-vuotiaiden reservi- ja akatemiajoukkueille. Liigaa pelattiin kaudesta 2013–2014 lähtien 32 joukkueen voimin, kunnes sitä laajennettiin kaudesta 2015–2016 eteenpäin 64 seuran laajuiseksi. ==Sarjajärjestelmä== Mestarien liigassa pelaavien seurojen U19-joukkueet pelaavat aiempaan tapaan alkulohkovaiheen kuten Mestarien liigassa. Kansallisten mestarien polun kautta kilpailussa mukana olevat seurat pelaavat puolestaan kaksi karsintakierrosta, ja 32 seurasta kahdeksan parasta etenee pudotuspelivaiheeseen, jossa vastaan asettuvat lohkovaiheessa toiseksi lohkossaan sijoittuneet joukkueet. Pudotuspelivaiheen voittajat etenevät jatkopeleihin lohkovaiheen lohkovoittajien seuraksi. Mestarien polkua pitkin kilpailun pääsee Euroopan jalkapalloliiton maapisterankingin perusteella 32 parhaan maan edustajat. Mikäli Mestarien liigassa pelaavan seuran nuorten joukkue on myös maansa mestari, siirtyy paikka seuraavalle maalle. Suomesta paikka menee B-junioreiden Suomen mestarille, ja UEFA on vahvistanut Suomen olevan niiden 32 maan joukossa, jotka pääsevät mukaan kilpailuun mestarien polun kautta. Kilpailussa pelataan U19-joukkueilla, joissa saa olla myös mukana kolme U20-pelaajaa. ==Historia== UEFA Youth Leagueta pelattiin kahtena ensimmäisenä kautena Mestarien liigan lohkovaiheeseen päässeiden seurojen nuorten joukkueitten kesken, mutta kaudelle 2015–2016 tehtiin muutos, jonka myötä kilpailuun pääsee mukaan myös niin sanotun mestarien polun kautta. Kyseistä kansallisten mestarien polkua pitkin myös Helsingin Jalkapalloklubin alle 19-vuotiaiden edustusjoukkue selvitti ensimmäisenä suomalaisena joukkueena tiensä UEFA Youth Leagueen kaudella 2015–2016. == Lähteet == Luokka:Jalkapallon seurajoukkuekilpailut Luokka:UEFAn kilpailut Luokka:Eurocupit
Agglutination Metal Festival

Agglutination Metal Festival on italialainen metallimusiikkifestivaali. Tunnetuimpia festivaaleilla vierailleita yhtyeitä ovat olleet muun muassa Overkill, Cannibal Corpse, Exodus, Mayhem, Stratovarius, Carcass, Gamma Ray, Dark Tranquillity, Marduk ja Rhapsody of Fire. == Lähteet == == Aiheesta muualla == * Festivaalin sivusto Luokka:Metallimusiikkitapahtumat Luokka:Italian musiikki Luokka:Italian tapahtumat
USS Carter Hall (LSD-50)

USS Carter Hall (runkonumero LSD-50) on Yhdysvaltain laivaston vuonna Harpers Ferry -luokan maihinnousualus. Aluksen kotisatamana oli 2016 Little Creek Virginiassa. == Valmistus == Alus tilattiin Avondale Shipyardilta New Orleansista Louisianasta, missä köli laskettiin 11. marraskuuta 1991. Alus kastettiin ja laskettiin vesille 2. lokakuuta 1993 kumminaan Marry Elam Howard entisen apulaislaivastoministerin J. Daniel Howardin puoliso. Alus otettiin palvelukseen 30. syyskuuta 1995.US Carriers - USS Carter Hall == Palvelus == Alus vastaanotti 3. lokakuuta 1995 Panama Cityn edustalla Floridan rannikolla kaksi LCAC-ilmatyynyalusta, jotka se kuljetti Little Creekiin Virgniaan. Matkalla alus vieraili 5.-10. lokakuuta Key Westissä. Alus saapui 13. lokakuuta tulevaan kotisatamaansa Little Creekiin.US Carriers - USS Carter Hall palvelushistoria Alus lähti kotisatamastaan toukokuussa 2016 BALTOPS 2016 -harjoitukseen. Matkalla alus pysähtyi Onslow Bayssä, jossa siihen nousi 8. merijalkaväkirykmentin III pataljoona. Se aloitti 2. kesäkuuta kolmipäiväisen laivastovierailun Tallinnassa ennen harjoituksen alkamista. Harjoituksen päätyttyä alus ankkuroitui 17. kesäkuuta Tirpitzhafenin laivastotukikohtaan Kielissä kolmipäiväiselle vierailulle. Kielistä alus jatkoi Amsterdamiin, jonne se saapui 21. kesäkuuta viipyen kolme päivää ennen matkan jatkamista Norjaan. Alus saapui 26. kesäkuuta Norjaan Haakonsvernin laivastotukikohtaan Bergeniin, missä se viipyi kaksi päivää. Alus pysähtyi 1. heinäkuuta Reyakjavikissä kolmeksi päiväksi ja saapui kotisatamaansa Little Creekiin vielä heinäkuussa. Alus lähti 29. marraskuuta merelle osallistuakseen lähes kolmen viikon ARG/MEUEX harjoitukseen USS Bataanin johtaman maihinnousuosaston mukana. ALus lähti 9. tammikuuta 2017 merelle COMPTUEX-harjoitukseen, mistä se palasi 29. tammikuuta. == Lähteet == * === Viitteet === == Aiheesta muualla == Luokka:Harpers Ferry -luokan maihinnousualukset
José Gomes

José Gomes (s. 8. huhtikuuta 1999 Bissau, Guinea-Bissau) on portugalilainen jalkapalloilija, joka edustaa UEFA Youth Leagueen osallistuvaa SL Benfican alle 19-vuotiaiden edustusjoukkuetta. Hän on myös alle 17-vuotiaiden Euroopan- mestari vuodelta 2016.José Gomes Euroopan jalkapalloliiton verkkosivustolla (UEFA.com) Gomes oli kyseisten EM-kilpailujen paras maalintekijä, ja hänet valittiin myös lopputurnauksen parhaimmaksi pelaajaksi. == Lähteet == Luokka:Portugalilaiset jalkapalloilijat Luokka:Vuonna 1999 syntyneet Luokka:Elävät henkilöt
Brotherhood of Murder

Brotherhood of Murder on vuonna 1999 ensi-iltansa saanut yhdysvaltalainen jännityselokuva, jonka on ohjannut Martin Bell. Elokuva kertoo Yhdysvaltain uusnatsiliikkeen toiminnasta 1980-luvulla. == Tarina == Tom Martinez (William Baldwin) on armeijan keskeyttänyt, joka palaa kotiin Philadelphiaan raskaana olevan vaimonsa Susan Martinezin (Kelly Lynch) luokse. Hän menee töihin leipomoon, mutta menettää työnsä ja tekee sen jälkeen töitä talonmiehenä. Mustat lapset pilkkaavat häntä hänen työstään talonmiehenä ja hän alkaa uskoa että häntä kohdellaan epäoikeudenmukaisesti. Martinez tapaa baarissa Walterin (Stephen E. Miller) joka puhuu hänelle valkoisen miehen epäoikeudenmukaisesta kohtelusta, ja Martinez liittyy äärioikeistolaiseen liikkeeseen joka uskoo valkoiseen ylivaltaan. Ryhmän johtaja Bob Mathews (Peter Gallagher) ottaa hänet suojelukseensa. Liike rahoittaa toimintaansa videvuokraamoiden ja panssaroitujen rahankuljetusautojen ryöstöillä. Kun Walter joka Tomin värväsi tapetaan petturina alkaa Tom saada tarpeekseen liikkeestä. Hän joutuu myöhemmin FBI:n kanssa tekemisiin ryhmän rikollisesta toiminnasta ja hän alkaa tekemään yhteistyötä sen agenttien kanssa. Elokuva perustuu löyhästi tositapahtumiin, jotka liittyvät Yhdysvaltain uusnatsiliikkeen toimintaan 1980-luvulla. Samannimisen kirjan ovat kirjoittaneet Thomas Martinez ja John Guinther. == Näyttelijät == Lähde: == Katso myös == Talk Radio, Oliver Stonen filmi samaan aiheeseen liittyen. == Lähteet == == Aiheesta muualla == * Luokka:Vuoden 1999 yhdysvaltalaiset elokuvat Luokka:Yhdysvaltalaiset televisioelokuvat Luokka:Yhdysvaltalaiset jännityselokuvat Luokka:tositapahtumiin perustuvat elokuvat
Svesa

Svesa (, ) on kaupunkityyppinen taajama Sumyn alueen Šostkan piirissä, Ukrainan pohjoisosissa. Vuoden 2021 alun väestöarvion mukaan siellä oli 6 310 asukasta. == Lähteet == Luokka:Šostkan piiri Luokka:Ukrainan kaupunkityyppiset taajamat
Jukka Ainamo

Jukka Kalervo Ainamo (9. syyskuuta 1935 Helsinki – 13. heinäkuuta 2009Muistokirjoitus Hammaslääkärilehdessä viitattu 9.6.2016) oli suomalainen hammaslääkäri. Hän oli Helsingin yliopiston parodontologian ensimmäinen professori ja oli virassa 1972–1996. Hänen tutkimuskohteenaan oli hammassairauksien ehkäisy.Facta 2001, Täydennysosa 1990, WSOY 1990, s. 191 == Lähteet == Luokka:Suomalaiset hammaslääkärit Luokka:Suomalaiset professorit Luokka:Helsingin yliopiston professorit Luokka:Vuonna 1935 syntyneet Luokka:Vuonna 2009 kuolleet
Trat

Trat on pieni kaupunki itäisessä Thaimaassa, Siaminlahden rannalla, lähellä Kambodžan rajaa. Se on samannimisen provinssin pääkaupunki. Trat on muodostunut tärkeäksi kauttakulkupaikaksi matkustettaessa sen edustalla sijaitsevalle Ko Changin saarelle. == Lähteet == Luokka:Thaimaan kaupungit
Spoleto

Spoleto on kunta Keski-Italiassa Umbrian hallintoalueella olevassa Perugian maakunnassa. == Nähtävyyksiä== Spoleton historia juontaa aina antiikin aikaan saakka. Se oli roomalaisten vauras municipium, josta on jäljellä yhä useita rakennelmia. Näitä ovat roomalainen teatteri ensimmäiseltä vuosisadalta ennen ajanlaskumme alkua sekä vuodelta 23 oleva kaari Arco di Druso e Germanico. Näyttävin kaupungin nähtävyyksistä on korkealla mäellä oleva linna Rocca Albornoziana. Se on valmistunut 1300-luvulla, ja se rakennettiin puolustamaan strategisesti tärkeää tietä, Via Flaminiaa. San Salvatoren basilika 800-luvulta kuuluu Unescon maailmanperintöluetteloon osana kokonaisuutta langobardien rakennuksia Italiassa.Comune di Spoleto : Turismo e cultura : Storia Tiedosto:Spoletoteatroromano.JPG|Roomalainen teatteri Tiedosto:Arco_di_Druso,_Spoleto.jpg|Arco di Druso e Germanico Tiedosto:Rocca_Albornoziana_tra_le_nuvole.JPG|Rocca Albornoziana == Muuta == Vuodesta 2014 lähtien Spoleto on toiminut italialaisen tv-sarjan Isä Matteon tutkimuksia kuvauspaikkana. == Lähteet == ==Aiheesta muualla== Luokka:Perugian maakunnan kunnat
Tyresö FF

Tyresö FF on jalkapalloseura Ruotsin Tyresöstä. Sen naisten joukkue voitti Ruotsin mestaruuden vuonna 2012 ja Champions League'ssa hopeaa vuonna 2014. Miesten joukkue pelaa kolmannessa divisioonassa. Seura aloitti toimintansa Tyresö IF:n jalkapallojaoksena, joka irtautui emoseurasta vuonna 1971. Miesjoukkue on pelannut korkeimmillaan toiseksi korkeimmalla sarjatasolla vuosina 1985 ja 1990. Kesäkuussa 2014 naisjoukkue joutui vetäytymään pääsarjasta talousvaikeuksien vuoksi. Seuran huippupelajista Marta Vieira da Silvalle jäi rästisaatavia miljoonan kruunun verran. == Lähteet == Luokka:Ruotsalaiset jalkapalloseurat Luokka:Tyresön kunta
Anneli Airikka-Lammi

Anneli Airikka-Lammi (s. 1944) on suomalainen tekstiilitaiteilija. Hän on suunnitellut painokankaita useille suomalaisille yrityksille, kuten Finlaysonille, Suomen Trikoolle ja Tampellalle. Hänen suunnittelemiaan kankaita ja tekstiilitauluja pidetään elämäniloisina ja herkästi piirrettyinä, ja niille on ominaista raikas ja mehevä väritys.Facta 2001, Täydennysosa 1990, WSOY 1990, s. 191 Hän on tehnyt sisustusoppaan Iloa ja ideoita sisustukseen : kirjontaa, tilkkutöitä, kuivakukkia, paperimassatöitä, posliininmaalausta Annelin tapaan (WSOY, 1994). Airikka-Lammi on valittu vuoden 1982 tekstiilitaiteilijaksi.Finna.fi == Lähteet == == Aiheesta muualla == * Anneli Airikka-Lammi tekee taidetta sydämestä, Eeva-lehti Luokka:Suomalaiset tekstiilitaiteilijat Luokka:Vuonna 1944 syntyneet Luokka:Elävät henkilöt
Antero Aittomäki

Erkki Antero Aittomäki (s. 11. maaliskuuta 1944 Kokkola) on suomalainen tekniikantutkija. Hän toimi Tampereen teknillisen korkeakoulun jäähdytystekniikan professorina vuosina 1976–2012. Hän tutki rakennusten energiatekniikkaa, rakennusfysiikkaa, lämpöpumppuja ja jäähdytysprosesseja.Facta 2001, Täydennysosa 1990, s. 191. WSOY 1990. Hänet nimitettiin Tampereen teknilliseen korkeakouluun perustetun professuurin ensimmäiseksi haltijaksi.Ylöjärven uutiset. ==Julkaisut== * Kylmätekniikka. Toimittanut Antero Aittomäki. Suomen kylmäyhdistys. 4. p. 2012. == Lähteet == Luokka:Suomalaiset insinöörit Luokka:Suomalaiset professorit Luokka:Tampereen teknillisen yliopiston professorit Luokka:Vuonna 1944 syntyneet Luokka:Elävät henkilöt
Akrotíri (Kreeta)

Akrotíri (), antiikin Kyamon (), on niemi Chanián kunnassa Kreetan saaren pohjoisrannikon länsiosassa Kreikassa. Sitä ympäröi Kreetanmeri, ja sen länsipuolella sijaitsee Chaniánlahti ja eteläpuolella Soúdanlahti. Akrotírin nimi tarkoittaa yksinkertaisesti ”Niemeä”. Niemi on suhteellisen tasaista aluetta, lukuun ottamatta sen koillisosaa, jossa on vuoristoa ja pieniä rotkoja. Niemen korkein kohta on Sklóka-vuori (526 m). Aiemmin niemen alue muodosti oman kuntansa, joka on nykyisin Chanián kunnan Akrotírin kunnallisyksikkö. Akrotírin suurin asutus on Kounoupidianán kaupunki, joka on Chanián esikaupunkialuetta. Sen lisäksi niemellä on useita kyliä. Niemellä sijaitsee myös Chanián kansainvälinen lentoasema. Lentokenttä on sekä siviili- että sotilaskäytössä. Niemen nähtävyyksiin kuuluvat muun muassa Gouvernéton luostari, Pyhän Kolminaisuuden luostari ja Pyhän Johannes Laupiaan luostari, Katholikón luostarin rauniot, Arkoudiótissan luola sekä Elefthérios Venizéloksen hauta. Luostariensa ansiosta niemeä on joskus kutsuttu ”Kreetan Pyhäksi vuoreksi”. Niemen pohjoisrannikon Stavróksen kylässä kuvattiin elokuva Kerro minulle, Zorbas. == Lähteet == == Aiheesta muualla == Luokka:Chaniá Luokka:Kreetan niemet ja niemimaat
Drápanos

Drápanos (), antiikin Drepanon (, ), on niemi Kreetan saaren pohjoisrannikolla Kreikassa. Se sijaitsee Soúdanlahden ja Almyróksenlahden välissä suurin piirtein Chanián ja Réthymnon kaupunkien puolivälissä. Hallinnollisesti niemen alue kuuluu Apokóronaksen kuntaan Chanián alueyksikössä. Niemen korkein kohta on Drapanokefála-vuori (527 metriä). == Lähteet == == Aiheesta muualla == Luokka:Apokóronas Luokka:Kreetan niemet ja niemimaat
Gramvoúsa (niemi)

Gramvoúsa (; myös Gramvúsa) on niemi Kreetan saaren luoteiskärjessä Kreikassa. Sitä ympäröi Kreetanmeri ja sen itäpuolella sijaitsee Kíssamoksenlahti. Hallinnollisesti niemen alue kuuluu Kíssamoksen kuntaan Chanián alueyksikössä. Niemen kärjessä on kaksi pientä saarta, pohjoisempi Ágria Gramvoúsa sekä eteläisempi Ímeri Gramvoúsa, jota kutsutaan myös pelkästään Gramvoúsaksi. Niemenkärjen länsirannalla siitä erkanevan pienemmän Tigánin niemen kainalossa sijaitsee laguunimainen Báloksen lahti ja ranta. Niemi on vuoristoinen ja vaikeapääsyinen. Rannalle ja saarille tehdään turistiristeilyitä Kíssamoksen kaupungista eli Kastélli Kissámousta. == Lähteet == == Aiheesta muualla == Luokka:Kíssamos Luokka:Kreetan niemet ja niemimaat
Méthana

Méthana () on tuliperäinen niemi Peloponnesoksen niemimaan koillisosassa Kreikassa. Se työntyy Saroninlahteen Egeanmeren länsiosassa. == Maantiede == Méthana on alun perin merestä noussut tulivuori, joka on niin kutsutun helleenisen kaaren läntisimpiä tulivuoria. Niemellä on yhteensä 32 kraatteria. Tuliperäisyys näkyy myös niemen muodossa, vulkaanisessa maaperässä ja rannoissa sekä alueen kuumissa lähteissä. Méthana on pyöreähkö ja sen halkaisija on noin yhdeksän kilometriä. Niemi yhdistyy muuhun Peloponnesokseen vain noin 200 metriä leveän kannaksen välityksellä. Kannas tunnetaan nimellä Stenó (”Kapea”). Saarenkaltainen Méthana on perinteisesti luettu Attikan alueeseen kuuluvien saarten eli Argo-Saronisten saarten yhteyteen. Nykyisin se kuuluu hallinnollisesti Troizinía-Méthanan kuntaan Attikan alueen Saarten alueyksikössä. Aiemmin niemen alue muodosti Méthanan kunnan, joka on nykyisin yksi Troizinía-Méthanan kunnallisyksiköistä. Méthanan pääkylä on Méthanan kylä, josta käytetään myös nimiä Chóra ja Loutrópoli Methánon. Se tunnetaan kylpyläpaikkakuntana. Muita kyliä ovat muun muassa Megalochóri ja Vathý. Kylästä on laivayhteys Pireukseen sekä Argo-Saronisille saarille. Méthanan kaakkoispuolella sijaitsee Póroksen saari, pohjoispuolella Agkístri ja koillispuolella Aígina. Niemen länsipuolisesta Saroninlahden osasta käytetään nimeä Epídavroksenlahti. == Historia == pienoiskuva|vasen|Antiikin Methanan kaupungin akropolis Palaiókastron kukkulalla ja Vathýn kylä. Méthana on syntynyt tertiäärikauden lopulla tai kvartäärikauden alussa. Tulivuoren viimeinen tunnettu purkaus tapahtui vuonna 258 eaa. Tapahtuma mainitaan Strabonin Geografiassa. Jonkinlaista tuliperäistä toimintaa tapahtui mahdollisesti vuonna 1922. Méthana on ollut asuttu viimeistään neoliittisella kivikaudella. Mykeneläiseltä kaudelta niemeltä on löydetty asutus Ágios Konstantínoksen alueelta. Antiikin aikana niemellä sijaitsi Methanan kaupunki. Sen akropolis eli linnavuori, joka tunnetaan nykyisin nimellä Palaiókastro, sijaitsee lähellä Megalochórin kylää. == Lähteet == == Aiheesta muualla == * Around Methana . Niemen turistisivusto. Luokka:Kreikan niemet ja niemimaat Luokka:Kreikan tulivuoret Luokka:Troizinía-Méthana
Nokia Actionet

Nokia Actionet on Nokian ammattikäyttöön tarkoitettu suljettu radiopuhelinjärjestelmä (PMR), joka perustuu niin sanottuun trunking- tekniikkaan. Ensimmäinen analoginen Actionet-järjestelmä tuli markkinoille 1980-luvun lopussa, ja siinä käytettiin aluksi silloisten ”raahattavien” NMT- puhelinten kaltaisia Nokia/Mobira R58 ActionMan -päätelaitteita.Nokia/Mobira R58 ActionMan, Moppeakatemia-radioamatöörisivusto. Viitattu 9.6.2016. 1990-luvun puoliväliin mennessä Nokia oli saanut useita Actionet- radiopuhelinratkaisujen tilauksia ja kertoi saavuttaneensa aseman maailman johtavana MPT-1327-standardin mukaisten PMR-verkkojen toimittajana.Vuosikertomus 1996 , Nokia Oyj 1997, sivu 11. Se oli tuohon mennessä toimittanut Actionet-järjestelmiä yli 25 maahan Euroopassa ja Aasiassa.Nokia Signs Private Mobile Radio Agreement with BPL Telecom Ltd., of India, Nokia Oyj 30.11.1995. Viitattu 9.6.2016. Tilaajia olivat muun muassa Lontoon metro, Marokon kansallinen rautatieyhtiö ONCF,Nokia toimittaa radiopuhelinjärjestelmän Marokkoon, Taloussanomat 25.4.1998. Viitattu 9.6.2016. Intian BPL Telecom ja venezuelalainen ProcedatosNokia toimittaa radiopuhelinjärjestelmän Venezuelaan, Taloussanomat 4.5.1999. Viitattu 9.6.2016.. ==Lähteet== Luokka:Nokia Luokka:Radiotekniikka
Rodopós

Rodopós (; myös Rodopóksennimi, Rodopoúnniemi) on niemi Kreetan saaren pohjoisrannikon länsiosassa Kreikassa. Sitä ympäröi Kreetanmeri, ja sen länsipuolella sijaitsee Kíssamoksenlahti ja itäpuolella Chaniánlahti. Hallinnollisesti niemi kuuluu Plataniáksen kuntaan Chanián alueyksikössä. Niemen pituus on noin 18 kilometriä ja leveys noin 5 kilometriä. Niemellä sijaitsevat muun muassa Gonián luostari sekä antiikin aikaisen Diktynnan temppelin rauniot. Niemen juuressa sen itäpuolella sijaitsee Kolymvárin kylä. == Lähteet == == Aiheesta muualla == Luokka:Kreetan niemet ja niemimaat Luokka:Plataniás
Campello sul Clitunno

Campello sul Clitunno on kunta Keski-Italiassa Umbrian hallintoalueella olevassa Perugian maakunnassa. == Nähtävyyksiä== Campello Alton keskiaikainen linna on rakennettu 514 metriä merenpinnan yläpuolelle ulottuvan vuoren laelle. Linnaa kiertää noin 500 metriä pitkä muuri. Linnan sisällä on vuonna 1332 valmistunut fransiskaaniluostari. Clitunnon temppeli, (Tempietto del Clitunno), kuuluu UNESCOn maailmanperintöluetteloon osana langobardien rakennuksien kokonaisuutta. Kunnan kotisivut Tiedosto:Clitunno_01.jpg|Tempietto del Clitunno ==Aiheesta muualla== == Lähteet == Luokka:Perugian maakunnan kunnat
Buriram

Buriram on kaupunki Koillis-Thaimaassa. Se on samannimisen maakunnan pääkaupunki. == Lähteet == Luokka:Buriramin maakunta Luokka:Thaimaan kaupungit
Matti Alanko

Matti Lauri Juhani Alanko (7. heinäkuuta 1935Muistokirjoitus, Hs.fi – 5. toukokuuta 2012Vetmed.helsinki.fi) oli suomalainen eläinlääkäri. Hän oli Eläinlääketieteellisen korkeakoulun obstetriikan ja gynekologian professori 1983–1994. Hänen tutkimuskohteensa oli naudan ja sian hedelmällisyys.Facta 2001, Täydennysosa 1990, WSOY 1990, s. 192Elintarvike- ja ympäristöhygienian laitos, Helsingin yliopisto Hän oli Hautjärven koetilan johtaja 1983–1995.Eläinlääketiede, virkamiehet, Helsingin yliopisto == Lähteet == ==Aiheesta muualla== * In memoriam : professori Matti Alanko 1935–2012, Suomen eläinlääkärilehti 118 (2012) : 5, 14 Luokka:Suomalaiset eläinlääkärit Luokka:Suomalaiset professorit Luokka:Eläinlääketieteellisen korkeakoulun professorit Luokka:Vuonna 1935 syntyneet Luokka:Vuonna 2012 kuolleet
Kamphaeng Phet

Kamphaeng Phet on kaupunki Thaimaassa. Se on samannimisen provinssin pääkaupunki. == Lähteet == Luokka:Thaimaan kaupungit
Värikotilo

Värikotilo eli purppurakotilo (Bolinus brandaris) on noin neljän sentin mittainen kotilo, jonka alkuperäistä elinaluetta on Välimeren länsiosa. Värikotilon eritteestä opittiin antiikin aikoina tekemään hyvin arvokasta voimakkaan sinistä väriainetta nimeltään Tyroksen purppura, jota valmistettiin Foinikiassa Tyroksen kaupungissa ja vietiin sieltä muualle maailmaan. Foinikialaiset ja kreetalaiset paitsi keräsivät, myös viljelivät kotiloa. Värikotilosta saatiin väriainetta keittämällä sen eritettä merisuolan ja potaskan seoksessa. Toinen laji, jota käytettiin purppuran valmistukseen, on purppurakotilo (Nucella lapillus). Värikotilo elää kivien päällä matalassa vedessä ja vuorovesialtaissa. Sen kuoren sisällä on pitkä ulkoneva kanava, jonka kiehkurainen pyöreä alapää päättyy suippoon kärkeen. Värikotilo kasvaa munasta aikuiseksi kolmessa vuodessa. Se saalistaa muita äyriäisiä. == Lähteet == Luokka:Kapeakielikotilot
Isoluoto (Salo)

Isoluoto () on Särkisalon pääsaari Salon kunnassa Varsinais-Suomessa. Saarella sijaitsevat Särkisalon keskusta eli kirkonkylä, suurin kylä Förby sekä useita pienempiä kyliä. Isoluoto on suurin kokonaan Saloon kuuluva saari. Se on yhdistetty pengertiellä mantereeseen Kaukassalon kautta ja Isoluodosta on siltayhteys Niksaaren kautta Ulkoluodolle. Saarella sijaitsevat Förbyn ja Särkisalon vierasvenesatamat. Saarella toimi vuosina 1882–2010 Förbyn kalkkikaivos. ==Lähteet== Luokka:Särkisalo Luokka:Salon saaret
Puurolampi (Ikaalinen)

Puurolampi on Pirkanmaalla Ikaalisissa Sisätön Ylijoenperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Puurolampi on osa Juurijärven-Hulppojärven valuma-aluetta. == Maantietoa == Lammen pituus on 450 metriä, leveys 100 metriä ja sen pinta-ala on 1,8 hehtaaria. Se sijaitsee noin viisi kilometriä Sisätön kylästä luoteeseen ja on aivan Tampere–Seinäjoki-radan ja länsipuolella olevan Tuuttuvuoren välissä. Lampi sijaitsee ojitetulla suolla, jonka rautatie katkaisee. Sen pohjoispäähän laskee kolme suo-ojaa, jotka tuovat suon kuivatusvesiä kummaltakin puolelta rautatietä. Lammen eteläpäästä lähtee sen laskuoja Puuro-oja, joka seuraa 600 metriä rautatietä, kääntyy sitten sen ali ja yhtyy Pirttiojaan 700 metrin jälkeen. Pirttioja laskee Mustalampeen. Rantaviivan pituus on 950 metriä. Radan ja lammen rannan väliin jää kapea alue, mutta vastaranta on kuivaa metsämaata. Lampi on autio eikä sinne johda teitä. Radan toista puolta seuraa metsäautotie, joka ohittaa lammen alle 50 metrin etäisyydeltä. == Lähteet == Luokka:Juurijärven–Hulppojärven valuma-alue Luokka:Ikaalisten järvet Luokka:Sisättö
Marc Cohn

Marc Craig Cohn (s. 5. heinäkuuta 1959 Cleveland, Ohio) on yhdysvaltalainen laulaja-lauluntekijä. Cohnin musiikki on tyyliltään adult contemporary pop ja rock.Artist Biography, Kelly McCartney, AllMusic Cohn julkaisi esikoisalbuminsa Marc Cohn vuonna 1991. Albumilta julkaistiin menestyssingle "Walking in Memphis", ja albumi toi Cohnille parhaan uuden artistin Grammy- palkinnon. ==Studioalbumit== * Marc Cohn (1991) * The Rainy Season (1993) * Burning the Daze (1998) * Join the Parade (2007) * Listening Booth: 1970 (2010) * Careful What you Dream: Lost Songs and Rarities (2016) ==Lähteet== ==Aiheesta muualla== * Viralliset kotisivut Luokka:Elävät henkilöt Luokka:Vuonna 1959 syntyneet Luokka:Yhdysvaltalaiset laulaja-lauluntekijät
Maria (täsmennyssivu)

Maria voi tarkoittaa ainakin seuraavia asioita: * Maria, Raamatun henkilö, Jeesuksen äiti. Tähän perustuvat: ** Maria, Raamattuun perustuva etunimi. Etunimen muotoja eri kielissä ovat ainakin: *** Maaria ***Mari *** Maija *** Meeri *** Marika *** Maiju *** Maikki *** Kukka-Maaria *** Maja *** Maj *** Maarja *** Marie *** Mary *** Mariah **Eräät muiden asioiden kuin henkilöiden nimet: *** Maria!, suomalainen keskusteluohjelma *** Maria, suomalainen kuunari *** Maria, Pablo Larrainin ohjaama elokuva vuodelta 2024 *** 170 Maria, asteroidi *** Îles Maria, koralliatolli Ranskan Polynesiassa *** MariaDB, tietokantajärjestelmä *** Hotelli Maria, hotelli Helsingin Kruununhaassa *** hurrikaani Maria, Karibianmerellä syyskuussa 2017 raivonnut hurrikaani. *Muita: ** marian kieli == Katso myös ==
Marie (täsmennyssivu)

Marie voi tarkoittaa: * Marie, naisen etunimi * Marie Antoinette, elokuva * Marie-keksi, pyöreä kuvioitu keksi * Marie Celeste, Mary Celeste, vuonna 1872 haaksirikkoutunut purjelaiva * Marie Claire, ranskalainen aikakauslehti * Marie, sukunimenä: ** Susanna Marie, SuRie, brittiläinen laulaja ==Katso myös== * Maria (täsmennyssivu)
Trevi (kunta)

Trevi on kunta Keski-Italiassa Umbrian hallintoalueella olevassa Perugian maakunnassa. Se on listattu yhdeksi Italian kauneimmista kylistä, I Borghi più Belli d’Italia. Trevin keskiaikainen keskusta on rakennettu korkean mäen rinteille, josta on näkymä ympäröivän laakson oliiviviljelmille. Oliivi on alueen tärkeimpiä tuotteita.Kunnan kotisivut ==Aiheesta muualla== == Lähteet == Luokka:Perugian maakunnan kunnat
Amnat Charoen

Amnat Charoen on kaupunki Koillis-Thaimaassa. Se on samannimisen provinssin pääkaupunki. == Lähteet == Luokka:Thaimaan kaupungit
Trang

Trang on 60 000 asukkaan kaupunki Etelä-Thaimaassa. Se on Trangin provinssin pääkaupunki ja suurin kaupunki. Trang on muodostunut kauttakulkupaikaksi matkustettaessa Andamaanienmeren saarille. == Lähteet == Luokka:Thaimaan kaupungit
Cold Water

Cold Water on yhdysvaltalaisen yhtyeen Major Lazerin kappale ja samalla heidän ensimmäinen singlensä tulevalta neljänneltä studioalbumilta Music Is the Weapon. Kappaleen tuottaja, Diplo, kertoi Billboardin aikakauslehdelle, että singlen tulisivat heidän lisäkseen esittämään laulajat MØ sekä Justin Bieber. Billboardin haastattelussa Diplo vahvisti huhut, joiden mukaan "Cold Water" -kappale tultaisiin kuulemaan Beats 1-radiokanavan ensisoitossa. Kappale debytoi Suomen virallisen listan neljännellä sijalla, ja nousi seuraavalla listaviikollaan listaykköseksi. Se pysyi listalla yhteensä 11 viikkoa.Musiikkituottajat: Major Lazer – Cold Water == Lähteet == Luokka:Vuoden 2016 kappaleet Luokka:Yhdysvaltalaiset elektronisen musiikin kappaleet
Fortuna Hjørring

Fortuna Hjørring on tanskalainen jalkapalloseura. Sen suurin saavutus on ollut pääsy 2002–2003 Naisten mestarien liigan (silloin nimeltään UEFA Women's Cup) finaaliin. Joukkue perustettiin Hjørringissä vuonna 1966. Aluksi siinä pelasi Hjørring Frem-miesjoukkueen vaimoja ja tyttöystäviä. Joukkue on voittanut Tanskan cup-mestaruuden useammin kuin mikään muu, vuosina 1995, 1996, 2000, 2001, 2002, 2005, 2008 ja 2016. Joukkue on pelannut kahdeksan kertaa Naisten mestarien liigassa. == Lähteet == Luokka:Tanskalaiset jalkapalloseurat
Anghiari

Anghiari on kunta Italiassa Toscanan alueella olevassa Arezzon maakunnassa. Sen keskiaikainen keskusta on listattu yhdeksi Italian kauneimmista kylistä, I Borghi più Belli d’Italia. Kunnalla on sotaisa historia, koska se sijaitsee Toscanan rajaseudulla. 29. kesäkuuta 1440 alueella käytiin Anghiarin taistelu (Battaglia di Anghiari), jossa firenzeläiset löivät milanolaisten joukot. Kuuluisan taistelusta tekee siitä Leonardo da Vincin tekemä fresko Palazzo Vecchiossa. Fresko on tuhoutunut, mutta siitä on Peter Paul Rubensin tekemä jäljennös Louvressa.Kunnan kotisivut ==Aiheesta muualla== ==Lähteet== Luokka:Arezzon maakunnan kunnat
Kate McKinnon

Kathryn "Kate" McKinnon Berthold (s. 6. tammikuuta 1984 Sea Cliff, New York, Yhdysvallat) on yhdysvaltalainen näyttelijä ja koomikko. Hän on tullut tunnetuksi viihdeohjelmasta Saturday Night Live, jossa hän on esiintynyt vuodesta 2012. McKinnon on imitoinut sketsisarjassa useita henkilöitä, kuten Justin Bieberiä, Ellen DeGeneresiä, Hillary Clintonia, Kellyanne Conwayta, Angela Merkeliä, Elizabeth Warrenia ja Jeff Sessionsia. Hänet on palkittu sarjasta kahdesti Emmy-palkinnolla. Vuonna 2023 McKinnon näytteli fantasiaelokuvassa Barbie. == Yksityiselämä == McKinnon on avoimesti homoseksuaali. == Valikoitu filmografia == === Elokuvia === * Ted 2 (2015) * Angry Birds -elokuva (2016) – Stella * Doria etsimässä (2016) – Inez * Ghostbusters (2016) – Jillian Holtzmann * Masterminds (2016) – Jandice * Firman pikkujoulut (2016) – Mary Winetoss * The Spy Who Dumped Me (2018) – Morgan Freeman * Yesterday (2019) – Debra Hammer * Barbie (2023) * Minecraft- elokuva (2025) === Televisiosarjoja === * The Big Gay Sketch Show (2006–2010) – useita rooleja * Saturday Night Live (2012–2022) – useita rooleja ==Lähteet== == Aiheesta muualla == * Luokka:Elävät henkilöt Luokka:Vuonna 1984 syntyneet Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Primetime Emmy -palkinnon saajat
Tenjo (Kolumbia)

Tenjo on Kolumbian kunta, joka sijaitsee Cundinamarcan departementissa Andeilla. Se sijaitsee 57 kilometrin päässä Bogotán koillisosasta ja 21 kilometrin päässä Bogotán luoteisosasta. Lähellä sijaitsevia kuntia ovat Subachoque, Tabio, Chía, Cota, Funza ja Madrid. Tenjo perustettiin 8. huhtikuuta 1603. Kunnan kirkko valmistui vuonna 1645. Tenjon nimi viittaa muisca-kansan kieleen ja se tarkoittaa esimerkiksi "suuressa aukossa" tai "suuressa suussa". Tenjossa lasketaan olevan 19 176 asukasta. Tenjossa asuu myös muisca-kansan edustajia. Enemmistö on alle 40-vuotiaita. vasen|pienoiskuva|Jorge Gaitánin patsas Vuoden 2015 loppupuolella Tenjon kunta sai finaalipaikan kuntien välisessä kilpailussa, jossa arvioitiin kuntien johtajuutta ja jossa arviointikriteereinä olivat köyhyyden vähentäminen, koulutus, terveys, turvallisuus, hallinto ja poliittinen osallistuminen, tietotekniikan käyttö, avoimuus ja kilpailukyky. == Talous == Tenjon kunnan elinkeinot koostuvat maa- ja karjataloudesta maaseutuvaltaisuuden vuoksi. Tenjon sanotaan tulevaisuudessa muuttuvan Bogotán nukkumalähiöksi. == Ilmasto == Tenjo sijaitsee lauhkean ilmaston vyöhykkeellä. Keskimääräinen lämpötila on 13,7 lämpöastetta. Läpi vuoden sataa paljon. Vuosittainen sademäärä on 805 millimetriä. == Nähtävyydet == Tenjossa sijaitsee esimerkiksi Mohánin luola (Cueva de Mohán) ja 3100-metriä korkea Peña de Juaica -vuori (joka jatkuu naapurikunnan Tabion puolelle), joihin liittyy paljon myyttejä. Muita nähtävyyksiä ovat esimerkiksi hämähäkkimuseo, ekologinen puisto ja numismaatikko Juan C. Correan museo. Siellä on myös kalliomaalauksia. == Lähteet == == Aiheesta muualla == Luokka:Cundinamarcan kunnat
Bayreuth Tigers

EHC Bayreuth on saksalainen jääkiekkojoukkue Baijerin osavaltiosta Bayreuthistä. Joukkue on perustettu vuonna 2006 ja se pelaa Saksan toiseksi korkeimmalla sarjatasolla DEL2-liigassa. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 97 Ilja Andrjuhov L 2025 Barnaul, Venäjän SFNT, Neuvostoliitto Joshua Appler L 2024 Bietigheim-Bissingen, Saksa Justin Spiewok L 2025 Bogen, Saksa Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Maurice Becker L 2025 Köln, Saksa 13 Michal Špaček L 2025 Mariánské Lázně, Tšekki, Tšekkoslovakia 25 Paul Reiner L 2025 Berliini, Saksa 58 Lucas Flade R 2025 Schkeuditz, Saksa 68 Leon Schuster L 2025 Bad Nauheim, Saksa 77 Maximilian Menner L 2025 Essen, Saksa Mark Ledlin R 2024 Garmisch-Partenkirchen, Saksa Ondřej Nedvěd R 2025 Valtice, Tšekki, Tšekkoslovakia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 9 Chris Seto L VLH 2025 Surrey, Brittiläinen Kolumbia, Kanada 11 Tim Detig L H 2025 Heidelberg, Saksa 12 Moritz Israel R H 2025 Zittau, Saksa 18 Lars Bergbauer L H 2025 Davos, Sveitsi 21 Konstantin Melnikow R LH Laina Erfurt, Saksa 23 Aidan Brown R OLH 2025 Newmarket, Ontario, Kanada 26 Nicolas Hinz L KH / VLH 2025 München, Saksa 36 Sam Verelst L H 2026 Antwerpen, Belgia 91 Tatu Vihavainen L VLH 2025 Savonlinna, Suomi 92 Dominik Piskoř R H 2025 Opava, Tšekki, Tšekkoslovakia Jan Hammerbauer L H 2025 Edmund Junemann L H 2025 Duisburg, Saksa Alexander Rudkovski L H Juniori Lähde: EliteProspectshttps://www.eliteprospects.com/team/746/bayreuth-tigers Viitattu 1.10.2021. == Lähteet == ==Aiheesta muualla== *Viralliset kotisivut Luokka:Saksalaiset jääkiekkoseurat Luokka:Vuonna 2006 perustetut urheiluseurat
Tabio

Tabio on Kolumbian kunta, joka sijaitsee Cundinamarcan departementissa Andeilla. Bogotá sijaitsee 45 kilometrin päässä Tabiosta. Lähellä sijaitsevia kuntia ovat Zipaquirá, Cajicá, Subachoque ja Tenjo. Tabio perustettiin 8.4.1603. Tabion (alkuperäiskielellä "Teib") nimen alkuperä viittaa muiscan kieleen ja sen on sanottu liittyneen maanviljelykseen. Siitä tuli kunta vuonna 1761. Vuoden 2005 virallisten laskelmien mukaan Tabion asukasluku on 20.714. Enemmistö asukkaista on alle 40-vuotiaita. == Talous == Tabiossa elinkeino on pääasiassa maatalous. Alueella viljellään esimerkiksi maissia, perunaa ja virnaa. Alueella on myös paljon floristiikkaa. Kaivosteollisuutta on jonkin verran. Sen on todettu olevan haitallista alueen lähiympäristölle. Monet työskentelevät myyjinä. == Ilmasto == Tabio kuuluu lauhkeaan vyöhykkeeseen. Keskimääräinen lämpötila on 13,7 lämpöastetta. Tabiossa sataa paljon läpi vuoden. Vuosittainen sademäärä on 825 millimetriä. == Nähtävyydet == vasen|pienoiskuva|Tabion keskuspuisto Tabiossa on paljon vanhoja kirkkoja. Siellä sijaitsee myös 3100-metriä korkea Peña de Juaica -vuori (osa jatkuu naapurikunnan Tenjon puolelle) ja kuumalähdealtaita (Piscinas de aguas termales). == Lähteet == Luokka:Cundinamarcan kunnat
Ferdinand Friedrich Zeidler

Ferdinand Friedrich Zeidler (17. maaliskuuta 1832 – 14. tammikuuta 1887) oli saksalainen opettaja, joka oli Viipurissa toimineen maineikkaan Behmin koulun pitkäaikainen johtaja. == Ura == Ala-Saksin Hildesheimissa lakimiehen perheeseen syntynyt Zeidler opiskeli vuodesta 1851 lähtien Göttingenin yliopistossa matematiikkaa Württembergin kuningas Kaarle I:n venäläissukuisen puolison suuriruhtinatar Olga Nikolajevna Romanovan myöntämän stipendin turvin. Suuriruhtinatar rahoitti opiskelijoita, jotta he myöhemmin toimisivat opettajina Venäjälla, parantaen näin maan koulutuksen tasoa. Valmistumisensa jälkeen Zeidler aloitti vuonna 1856 Viipurissa saksankielisen Behmin sisäoppilaitoksen matematiikan opettajana. Koulun perustaja ja johtaja Karl Gottlieb Behm kuoli vuotta myöhemmin vain 33-vuotiaana, jonka jälkeen johtajaksi tuli ensin Ernst Ziemssen, kunnes Zeidler valittiin tehtävään kesällä 1860. Hän toimi koulun johtajana sen lakkauttamiseen vuoteen 1881 saakka. Behmin koulu tunnettiin yhtenä maineikkaimmista Venäjän keisarikunnan alueella toimineista sisäoppilaitoksista, jonne Suomen ja Venäjän lisäksi saavuttiin opiskelemaan myös Baltiasta. Papulan kaupunginosassa sijainnutta koulua kutsuttiin toisinaan myös Zeidlerin mukaan nimettynä. Viipurista Zeidler muutti perheineen aluksi Tartoon, jossa hän työskenteli vuoden ajan matematiikanopettajana. Vuosina 1882–1884 Zeidlerilla oli oma yksityiskoulu nykyisten Viron ja Latvian rajalla sijaitsevassa Valgan kaupungissa, jossa hän kuoli vuonna 1887. Viimeisinä vuosiaan Zeidler myös väitteli tohtoriksi. == Perhe == Vuonna 1860 Zeidler avioitui viipurinsaksalaisen Bertha Kempen (1840–1925) kanssa. Perheeseen syntyi myöhemmin kahdeksan lasta vuosina 1861–1876. Viipurissa syntyneinä he kaikki saivat myös Suomen kansalaisuuden. Ajan tavan mukaan lapset eivät kuitenkaan opiskelleet isänsä johtamassa koulussa, vaan kävivät muun muassa Pietarissa toiminutta Karl Johann Mayn koulua. Mayn puoliso oli Bertha Kempen sisar Agnes Kempen, joka oli myös yksi koulun opettajista. Ferdinand ja Bertha Zeidlerin lapsista tunnettuja ovat Pietarin yliopistossa vaikuttanut lääketieteen professori Herman Zeidler (1861–1940) sekä taidemaalari ja muotoilija Klara Zeidler (1870–1951). Pariskunnan muista lapsista Gustav (1874–1959) toimi lääkärinä Pietarissa, Viipurissa ja Helsingissä, Ludwig (1863–1916) oli diplomaatti ja Rudolf (1872–1966) viimeiset vuotensa Suomessa asunut vuori-insinööri. == Muuta == Vuonna 1859 Zeidler toi kotoaan Pohjois-Saksasta Behmin koulun puutarhaan ruusulajikkeen, jota nykyään kutsutaan Viipurin Papulan kaupunginosan mukaan nimellä Papulanruusu. Se on yleinen erityisesti Suomen vanhoissa kartanopuutarhoissa. == Lähteet == Luokka:Saksalaiset opettajat Luokka:Vuonna 1832 syntyneet Luokka:Vuonna 1887 kuolleet
Ahvenuslampi

Ahvenuslampi tai Ahvenuslammi tarkoittaa jotakin seuraavista: *Ahvenuslampi, lampi Ikaalisissa *Ahvenuslampi, lampi Laukaassa *Ahvenuslampi, lampi Parkanossa *Ahvenuslammi, järvi Hämeenlinnassa *Ahvenuslammi, lampi Urjalassa *Ahvenuslammit, lampia Ylöjärvellä == Muunnelma == *Riuttas-Ahvenus, lampi Parkanossa ==Katso myös== * Ahvenusjärvi Luokka:Järvien täsmennyssivut